**Неліктен Киелі кітапты оқу керек?**

***«Рас, сендер Киелі жазбаларды зерттеп, солар арқылы мәңгілік өмірге ие боламыз деп ойлайсыңдар. Ал олар Мен туралы куәлік етеді ғой! 40Алайда сендер шынайы өмірге ие болу үшін Маған келуден бас тартасыңдар.»***

***Жохан 5:39-40***

Киелі кітап әлемдегі ең көп сатылатын кітап және оның себебі бар.

Басқа кітаптардан айырмашылығы, адамдар тарих бойы Киелі кітапты аса құрметтеген. Сонау Рим дәуірінде Киелі кітаптың арнайы көшірмелері қолмен жасалып, түрлі-түсті дизайнмен, шағын суреттермен әдемі безендірілген. Сіз бұл кітаптарды мұражайларда көре аласыз.

Ертеде еврей дінбасылары Киелі кітапты көп зерттеп, оны адамдарға түсіндірді. Иса Жазбаның осы білгірлерімен сөйлесті. Олар діни ережелерді сақтау оларды Құдайдың алдында түзететініне сенді және кімнің жақсы, кімнің жақсы емес екенін шешті. Бірақ Иса олардың дұрыс түсінбегендерін айтты. Ол оларға былай деді: «Рас, сендер Киелі жазбаларды зерттеп, солар арқылы мәңгілік өмірге ие боламыз деп ойлайсыңдар. Ал олар Мен туралы куәлік етеді ғой! 40Алайда сендер шынайы өмірге ие болу үшін Маған келуден бас тартасыңдар.» (Жохан 5:39-40).

Иса: «Менің Кім екенімді түсіну үшін Киелі кітапты оқыңдар» дейді. Біз Киелі кітапты оқығанда, Құдайдың Рухы бізге шынайы Исаны көруге көмектеседі. Исаның соңынан ерген Пауыл: «Ал біз осы дүниелік рухты емес, Құдайдан келген Киелі Рухты қабылдадық, Соның көмегімен Құдайдың бізге сыйлаған игіліктерін біле аламыз.» (Қорынттықтарға 1-хат 2:12).

Исамен кездесу қымбатқа түседі. Ол бізге: «Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге дайын болып Менің жолыммен жүрсін! 25Себебі кім өмірімді сақтаймын десе, одан айырылады, ал өмірін Мен үшін қиған әркім оған (мәңгі) иелік етеді.» дейді. (Матай 16:24, 25). Егер сіз Оны шынымен іздемесеңіз немесе Оған бағынуға дайын болмасаңыз, Киелі кітапты жан-жақты зерттесеңіз де, Исаның шын мәнінде кім екенін түсінбей қалуыңыз мүмкін.

Киелі кітап әлемдегі ең көп сатылатын кітап, өйткені ол Исамен бірге тірі.